A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

38. számú előterjesztés

Alsónyék Község Önkormányzata Képviselő-testületének 2026. június 23-án,
8.30 órakor megtartandó ülésére

Döntés az alsónyéki külterületi 1027/2 hrsz-ú kivett közút magánúttá minősítéséhez szükséges előzetes megállapodás jóváhagyásáról 

	
Előterjesztő: Molnár István János polgármester

Készítette: Bozsolik Zoltán városüzemeltetési irodavezető
                                          
Törvényességi ellenőrzést végezte: dr. Mihó Beatrix aljegyző

Tárgyalja: Gazdasági és Szociális Bizottság 2026.06.23.





Tisztelt Képviselő-testület!

Rónai Ákos Zoltán korábban kérelmet nyújtott be az Önkormányzathoz, hogy megvásárolja a saját tulajdonú ingatlanaival közvetlen szomszédos önkormányzati tulajdonban lévő 1027 hrsz. kivett közút egy részét. Az út szakasz más tulajdonában lévő ingatlannal nem határos. 
Alsónyék Község Önkormányzat Képviselő-testülete 123/2019.(XII.4.) önkormányzati határozatával többek között döntött arról, hogy az ingatlanrészt értékesíti 100,-Ft/m2 egységáron.
A kérelmező 2024.05.15. napon vételár előleget utalt 100.000,-Ft összegben.
A kérelmező megbízásából elkészítésre került a megosztási vázrajz. Ez alapján megállapítható, hogy a megosztást követően kialakult 1027/2 hrsz. kivett közút területe 484 m2. 

Az ingatlan megosztási eljárás befejeződött, az ingatlannyilvántartásba bejegyzésre kerültek.
Így a magánúttá történő minősítést meg lehet kezdeni.

Az 1027/2 hrsz. ingatlan értékesítéshez szükséges – a közúti közlekedésről szóló 1988. évi I. törvény (továbbiakban: Közl. tv.) 32. § (3) bekezdése alapján – a Tolna Vármegyei Kormányhivatal Közlekedési, Műszaki Engedélyezési, Mérésügyi és Fogyasztóvédelmi Főosztályának a helyi közút magánúttá minősítéséről szóló határozata. 

A Közl. tv. végrehajtásáról szóló 30/1988. (IV. 21.) MT rendelet 23/A. §-a alapján az út átminősítéséhez szükség van az átadó (önkormányzat) és az átvevő (Rónai Ákos Zoltán) közötti előzetes megállapodásra, amely rendelkezik az átadás feltételeiről, az átmeneti intézkedésekről, valamint az átadás-átvétellel kapcsolatos jogokról és kötelezettségekről. Az előzetes megállapodás tervezete jelen előterjesztés mellékletét képezi. 

Kérem az alábbi határozati javaslat elfogadásával az előzetes megállapodás jóváhagyását.




1. sz. Határozati javaslat

az alsónyéki külterületi 1027/2 hrsz-ú közút magánúttá minősítéséhez szükséges előzetes megállapodás jóváhagyására 
 

[bookmark: _Hlk61804343]Alsónyék Község Önkormányzata Képviselő-testülete 
a) az alsónyéki külterület 1027/2 hrsz-ú kivett közút megnevezésű ingatlanra Rónai Ákos Zoltánnal kötendő és ezen út magánúttá minősítéséhez szükséges előzetes megállapodást – az előterjesztés melléklete szerinti tartalommal – jóváhagyja,
b) felhatalmazza a polgármestert az előzetes megállapodás és az út átadás-átvételéhez szükséges dokumentumok aláírására.

Határidő: 2026. július 31.
Felelős:    Molnár István János polgármester 
                (a megállapodás aláírásáért)

Határozatról értesül:  Rónai Ákos Zoltán
                                  KÖH pénzügyi iroda
                                  KÖH városüzemeltetési iroda
                                  irattár


2. sz. Határozati javaslat

az alsónyéki külterületi 1027/2 hrsz-ú ingatlan értékestésére


Alsónyék Község Önkormányzata Képviselő-testülete 
a) egyetért az alsónyéki külterület 1027/2 hrsz-ú ingatlan értékesítésével,
b) Rónai Ákos Zoltán részére nettó 100,-Ft/m2 vételáron értékesíti,
c) felhatalmazza a polgármestert az adásvételi szerződés aláírására a magán úttá minősítést követően.

A szerződéskötéssel és a földhivatali változás bejelentéssel kapcsolatos költségek a vevőt terhelik.

Határidő: 2026. december 31.
Felelős:    Molnár István János polgármester 
[bookmark: _GoBack]                (a szerződés aláírásáért)

Határozatról értesül:  Rónai Ákos Zoltán
                                  KÖH pénzügyi iroda
                                  KÖH városüzemeltetési iroda
                                  irattár


image1.png
e alkairmas. (1035)




